पीएम मोदी आज लखनऊ में 60 हजार करोड़ की 81 परियोजनाओं का करेंगे शिलान्यास  
लखनऊ के दो दिवसीय दौरे पर हैं पीएम मोदी, आज आखिरी दिन 
60 हजार करोड़ रुपये की विभिन्न परियोजनाओं का करेंगे शिलान्यास 
कल दौरे के पहले दिन विपक्षी दलों पर बोला था जमकर हमला
प्रधानमंत्री नरेंद्र मोदी आज लखनऊ में 60,000 करोड़ रुपये से अधिक की 81 परियोजनाओं का शिलान्यास करेंगे. लखनऊ के इंदिरा गांधी प्रतिष्ठान में सुबह 11:30 बजे से कार्यक्रम की शुरुआत होगी. इस दौरान पीएम मोदी के साथ केंद्रीय गृहमंत्री राजनाथ सिंह, उत्तर प्रदेश के राज्यपाल राम नाईक, मुख्यमंत्री योगी आदित्यनाथ समेत अन्य लोग उपस्थित रहेंगे. आपको बता दें कि पीएम मोदी लखनऊ के दो दिवसीय दौरे पर हैं. कल उन्होंने केंद्र सरकार की तीन प्रमुख योजनाओं- अमृत योजना, प्रधानमंत्री आवास योजना (शहरी) और स्मार्ट सिटी परियोजना की तीसरी वर्षगांठ के मौके पर 3897 करोड़ रुपये की 99 परियोजनाओं का शिलान्यास किया था और कहा कि आम जनता के जीवन में बदलाव देखना जीवन को संतोष देने वाला अनुभव है. वह प्रधानमंत्री आवास योजना के लाभार्थियों से भी मिले. इस सभा में उन्होंने राहुल गांधी और अखिलेश यादव पर निशाना साधा.
 
#TopStory: PM Narendra Modi to launch projects worth Rs 60,000 crore at the ground-breaking ceremony in Lucknow today. (File pic) pic.twitter.com/pb7S1otBqz

VIDEO: हम चौकीदार, भागीदार हैं पर आपकी तरह ठेकेदार और सौदागर नहीं - PM मोदी